techiaith/cofnodycynulliad_en-cy huggingface dataset:
English: It's interesting that the environmental push is now there to reduce the use of diesel cars because it seems to be only a few years ago that we were actually being encouraged to use diesel by many of the same people. So, I wonder if the Minister would agree that this is one example of an area where the received wisdom in the environmental field, within a few years, turns out to be completely wrong.
Welsh: Mae'n ddiddorol fod yr hwb amgylcheddol yno'n awr i leihau'r defnydd o geir diesel oherwydd mae'n ymddangos mai ychydig flynyddoedd yn unig sydd ers i ni gael ein hannog, mewn gwirionedd, i ddefnyddio diesel gan lawer o'r un bobl. Felly, rwy'n meddwl tybed a fuasai'r Gweinidog yn cytuno fod hon yn un enghraifft o faes lle y mae'r doethineb a dderbyniwyd yn gyffredinol yn y maes amgylcheddol, o fewn ychydig flynyddoedd, yn gwbl anghywir wedi'r cyfan.
English: Well, I think it's called science and moving on and learning. I absolutely would like to set a target to get rid of fossil fuel cars by a certain date, but to do that you have to make sure that we have, for instance, the metro, where we've got that sustainable transport in place for the public to use. But, absolutely, the way forward is to get rid of diesel cars and fossil fuel cars.
Welsh: Wel, rwy'n credu mai'r hyn y maent yn galw hynny yw gwyddoniaeth a symud ymlaen a dysgu. Buaswn yn sicr yn hoffi gosod targed i gael gwared ar geir tanwydd ffosil erbyn dyddiad penodol, ond i wneud hynny mae'n rhaid i ni wneud yn siŵr fod gennym y metro, er enghraifft, lle y mae gennym y drafnidiaeth gynaliadwy honno ar waith i'r cyhoedd ei defnyddio. Ond yn sicr, y ffordd ymlaen yw cael gwared ar geir diesel a cheir tanwydd ffosil.
English: Diolch. An assessment of the oil spill at Nantycaws is currently being carried out by Natural Resources Wales. This will investigate the causes of the breach, its impacts and any action for Natural Resources Wales under its powers as regulator. Until this investigation is concluded, I cannot comment further.
Welsh: Diolch. Mae asesiad o'r arllwysiad olew yn Nantycaws ar y gweill ar hyn o bryd gan Cyfoeth Naturiol Cymru. Bydd yr asesiad yn ymchwilio i achosion yr arllwysiad, ei effeithiau ac unrhyw gamau gweithredu ar ran Cyfoeth Naturiol Cymru o dan ei bwerau fel rheolydd. Hyd nes y bydd yr ymchwiliad wedi ei gwblhau, ni allaf roi sylwadau pellach.
English: I attended a public meeting locally last week, and I have to say there was some disquiet among local residents in light of the absence of the Valero company, but also because of a lack of information provided by public authorities. So, can I ask the Cabinet Secretary to insist that NRW does publish the results of all the tests that they have conducted on the rivers and the ground? They should have done so by now. What monitoring work will go on in future? Could she also put pressure on the Food Standards Agency to provide the necessary information to local farmers on any possible contamination of the land and the food chain? Would it be possible to confirm what enforcement steps NRW is taking in order to ensure that all the remediation work that the company has promised, and has been requested by local people, will actually be conducted as soon as possible?
Welsh: Roeddwn i mewn cyfarfod cyhoeddus yn lleol wythnos diwethaf ac mae'n rhaid i mi ddweud yr oedd yna gryn anniddigrwydd ymhlith trigolion lleol yn wyneb absenoldeb cwmni Valero, ond hefyd rwy'n credu oherwydd diffyg gwybodaeth sy'n dod o du awdurdodau cyhoeddus. Felly, a allaf ofyn i'r Ysgrifennydd Cabinet fynnu bod Cyfoeth Naturiol Cymru yn cyhoeddi canlyniadau yr holl brofion y maen nhw wedi'u cynnal ar y tir ac ar yr afonydd? Nid ydynt wedi gwneud hynny hyd yn hyn. Pa waith monitro a fydd yn mynd ymlaen yn y dyfodol? A allith hi hefyd ddwyn pwysau ar yr Asiantaeth Safonau Bwyd i roi'r wybodaeth angenrheidiol i ffermwyr lleol ynglŷn ag unrhyw halogiad posib sydd wedi bod o'r tir a'r gadwyn fwyd? A oes modd cadarnhau pa gamau gorfodi y mae Cyfoeth Naturiol Cymru yn eu cymryd er mwyn sicrhau y bydd yr holl waith adfer y mae'r cwmni wedi'i addo, ac sydd wedi cael ei ofyn amdano gan drigolion lleol, yn cael ei wneud cyn gynted ag sy'n bosib?
English: Thank you. I've been informed that the investigation by NRW isn't going to be completed until the end of March, which is obviously quite a significant time away. So, I'm very happy to ask NRW to publish what they can before that time. I know that you are meeting NRW on Friday, so I'll make sure that I do that ahead of time. I'm very concerned to hear of the public meeting last week and the disquiet amongst your constituents. Again, I will speak to NRW around that. Also, yes, I'm very happy to, and will write to the Food Standards Agency to ensure that any necessary information that the farmers need around the area of the spill, that they do get that information ASAP.
Welsh: Diolch. Rwyf wedi cael gwybod na fydd yr ymchwiliad gan Cyfoeth Naturiol Cymru yn cael ei gwblhau tan ddiwedd mis Mawrth, ac yn amlwg mae cryn dipyn o amser nes hynny. Felly, rwy'n hapus iawn i ofyn i Cyfoeth Naturiol Cymru gyhoeddi'r hyn a allant cyn yr amser hwnnw. Gwn eich bod yn cyfarfod â Cyfoeth Naturiol Cymru ddydd Gwener, felly byddaf yn gwneud yn siŵr fy mod yn ei wneud cyn hynny. Rwy'n bryderus iawn o glywed am y cyfarfod cyhoeddus yr wythnos diwethaf a'r anniddigrwydd ymhlith eich etholwyr. Unwaith eto, byddaf yn siarad â Cyfoeth Naturiol Cymru ynglŷn â hynny. Hefyd, ydw, rwy'n hapus iawn i ysgrifennu at yr Asiantaeth Safonau Bwyd i sicrhau bod unrhyw wybodaeth angenrheidiol sydd ei hangen ar ffermwyr ynglŷn ag ardal yr arllwysiad yn cael ei roi iddynt cyn gynted â phosibl.
English: Cabinet Secretary, this was an industrial accident, it was unforeseen, it was unintended, and I also look forward to the report. I would like to commend both Valero and NRW for the very speedy way in which they dealt with this. I would like us all to reserve judgment. Valero are a very strong company in my constituency who do have an environmental record that is worth noting is extremely good. What I'm very interested to know, Cabinet Secretary, is what lessons might be learned for what else may be happening in that pipeline as it proceeds through Wales. Are there any other ways that we might be able to monitor that pipeline to ensure that the oil spill that Adam Price refers to doesn't actually happen elsewhere?
Welsh: Ysgrifennydd y Cabinet, roedd hon yn ddamwain ddiwydiannol, roedd yn annisgwyl, roedd yn anfwriadol, ac rwyf hefyd yn edrych ymlaen at yr adroddiad. Hoffwn ganmol Valero a Cyfoeth Naturiol Cymru am y ffordd gyflym iawn y maent wedi delio â hyn. Hoffwn i ni i gyd gadw rhag lleisio barn. Mae Valero yn gwmni cryf iawn yn fy etholaeth ac mae ganddynt hanes amgylcheddol sydd, mae'n werth nodi, yn hynod o dda. Mae gennyf ddiddordeb mawr mewn gwybod, Ysgrifennydd y Cabinet, pa wersi y gellid eu dysgu am beth arall a allai fod yn digwydd yn y biblinell wrth iddi symud ymlaen drwy Gymru. A oes unrhyw ffyrdd eraill y gallem fonitro'r biblinell honno i sicrhau nad fydd yr arllwysiad olew y mae Adam Price yn cyfeirio ato yn digwydd yn rhywle arall mewn gwirionedd?
English: Yes, when I attended the site of the spill - I think that was on Saturday 8 October - I met with Valero and NRW, and I was very pleased to see the way that they were working together. But, you're quite right; at that time, the cause of the spill had not been identified, but it is really important - it's a very long pipe - it's really important that that's monitored in a way that absolutely we learn all the lessons we can to avoid that sort of spill again.
Welsh: Ie, pan oeddwn yn bresennol ar safle'r arllwysiad - ar Ddydd Sadwrn 8 Hydref rwy'n credu - cyfarfûm â Valero a Cyfoeth Naturiol Cymru, ac roeddwn yn falch iawn o weld y ffordd roeddent yn gweithio gyda'i gilydd. Ond rydych yn hollol gywir; ar y pryd, nid oedd achos yr arllwysiad wedi'i ganfod, ond mae'n bwysig - mae'n biblinell hir iawn - mae'n wirioneddol bwysig ei bod yn cael ei monitro mewn ffordd sy'n caniatáu i ni ddysgu'r holl wersi y gallwn i osgoi'r math hwn o arllwysiad eto.
English: Thank you. I will be publishing a written statement on this issue tomorrow. We will explore the possibility of introducing a scheme, such as registration or licensing, for mobile animal exhibits, including circuses, which display domestic and exotic animals in Wales. A public consultation will be undertaken here early next year.
Welsh: Diolch. Byddaf yn cyhoeddi datganiad ysgrifenedig ar y mater hwn yfory. Byddwn yn ymchwilio i'r posibilrwydd o gyflwyno cynllun, megis cofrestru neu drwyddedu, ar gyfer arddangosfeydd symudol o anifeiliaid, gan gynnwys syrcasau, sy'n arddangos anifeiliaid domestig ac egsotig yng Nghymru. Bydd ymgynghoriad cyhoeddus yn cael ei gynnal yma yn gynnar y flwyddyn nesaf.
English: I very much welcome that answer from the Cabinet Secretary and thank her for it. I wonder if she could give an indication, therefore, of the timescale in terms of implementing and introducing any new regulations and legislation, as this has been an issue that has been ongoing for some time already.
Welsh: Rwy'n croesawu'r ateb hwnnw gan Ysgrifennydd y Cabinet yn fawr iawn ac yn diolch iddi amdano. Tybed a allai roi syniad, felly, o'r amserlen ar gyfer gweithredu a chyflwyno unrhyw reoliadau a deddfwriaeth newydd, gan fod hon wedi bod yn broblem barhaus ers peth amser eisoes.
English: It has been a long-standing issue, and it's something that I have taken a particular interest in since I came into post in May. I recently met with the DEFRA Minister, because I wanted to engage in discussions with them to see if we could have a joint sort of scheme and initiatives going forward. He was very keen to also speak to Scotland and Northern Ireland to see if we could have a UK-wide approach. However, it needs to be done at pace, and, if it isn't going to be done at pace, we will have our own scheme, as I say, and look at what else we can do. But I agree: it does need to be done very quickly. As I say, a written statement will be coming out tomorrow, before we go into recess, with more details.
Welsh: Mae wedi bod yn broblem dros amser maith, ac mae'n rhywbeth y mae gennyf ddiddordeb arbennig ynddo ers i mi gychwyn yn y swydd ym mis Mai. Yn ddiweddar, cyfarfûm â Gweinidog DEFRA, oherwydd roeddwn eisiau cymryd rhan mewn trafodaethau gyda hwy i weld a allem gael rhyw fath o gynllun a mentrau ar y cyd yn y dyfodol. Roedd yn awyddus iawn hefyd i siarad â'r Alban a Gogledd Iwerddon i weld a fuasem yn gallu mabwysiadu dull o weithredu ar draws y DU. Fodd bynnag, mae angen ei wneud yn gyflym, ac os na chaiff ei wneud yn gyflym, bydd gennym ein cynllun ein hun, fel y dywedaf, a byddwn yn edrych ar beth arall y gallwn ei wneud. Ond rwy'n cytuno: mae angen iddo gael ei wneud yn gyflym iawn. Fel y dywedaf, bydd datganiad ysgrifenedig yn cael ei gyhoeddi yfory, cyn toriad y Nadolig, gyda mwy o fanylion.
English: I'm grateful; I don't think there's any place for wild animals in circuses. I agree with that. This is something promoted by the Welsh Conservatives some years ago, and I'm pleased that there will be a statement tomorrow. But can I say: how has it taken so long to get to this point? It was your predecessor, Rebecca Evans, who first initiated this, and it has taken a long time to get to this position.
Welsh: Rwy'n ddiolchgar; nid wyf yn credu bod unrhyw le i anifeiliaid gwyllt mewn syrcasau. Rwy'n cytuno â hynny. Mae hwn yn fater a hyrwyddwyd gan y Ceidwadwyr Cymreig rai blynyddoedd yn ôl, ac rwy'n falch y bydd yna ddatganiad yfory. Ond a gaf fi ddweud: pam ei bod wedi cymryd cyhyd i gyrraedd y pwynt hwn? Eich rhagflaenydd, Rebecca Evans, a gododd y mater hwn yn gyntaf, ac mae wedi cymryd amser hir i gyrraedd y pwynt hwn.
English: Well, as I say, it's something that I have taken a particular interest in, you know, six months - well, seven months - into post. I've had several discussions. I've now met with the DEFRA Minister. We've been waiting to see - . We don't have any circuses actually licensed here in Wales; they're licensed in England. So, I think it's very important that we do have that cross-Government approach to this.
Welsh: Wel, fel y dywedaf, mae'n rhywbeth rwyf wedi cymryd diddordeb arbennig ynddo, wyddoch chi, chwe mis - wel, saith mis - i mewn i'r swydd. Rwyf wedi cael nifer o drafodaethau. Rwyf wedi cyfarfod â Gweinidog DEFRA bellach. Rydym wedi bod yn aros i weld - . Nid oes gennym unrhyw syrcasau trwyddedig yma yng Nghymru mewn gwirionedd; maent yn cael eu trwyddedu yn Lloegr. Felly, rwy'n credu ei bod yn bwysig iawn fod gennym ddull traws-Lywodraethol o weithredu ar hyn.
English: The next item is questions to the Cabinet Secretary for Communities and Children, and the first question - Andrew R.T. Davies.
Welsh: Yr eitem nesaf yw cwestiynau i Ysgrifennydd y Cabinet dros Gymunedau a Phlant, a'r cwestiwn cyntaf - Andrew R.T. Davies.
English: I thank the Member for his question. The study is the most comprehensive ever carried out on the sector in Wales. It covers almost 74 per cent of all park home sites, as well as stakeholders. It contains four key recommendations, which I'm currently considering in terms of the implementation.
Welsh: Diolch i'r Aelod am ei gwestiwn. Yr astudiaeth hon yw'r astudiaeth fwyaf cynhwysfawr a gynhaliwyd erioed ar y sector yng Nghymru. Mae'n cynnwys bron i 74 y cant o'r holl safleoedd cartrefi mewn parciau, yn ogystal â rhanddeiliaid. Mae'n cynnwys pedwar argymhelliad allweddol, ac rwy'n eu hystyried ar hyn o bryd o ran gweithredu.
English: Thank you, Cabinet Secretary, for that answer. You are quite right to identify the Welsh Government put in significant resource - I think in the region of £50,000 - into this report, and there were key recommendations, which I'd be pleased to hear how you're going to be taking those recommendations forward. But I met with some residents from park homes last week who made the point that one of their key concerns about the commission when they sell park homes - and the restrictions on the sale of those park homes back to the owners is a very burdensome and cumbersome process, and very restrictive as well. The report didn't offer a way forward to resolving that particular concern that park home owners had. Are you minded to explore further opportunities to see if some assistance can be brought to raise this issue and actually lift this burden that is placed on park home owners that is so restrictive when they decide to sell their park homes at the end of their tenure?
Welsh: Diolch i chi am eich ateb, Ysgrifennydd y Cabinet. Rydych yn llygad eich lle yn nodi'r ffaith fod Llywodraeth Cymru wedi rhoi adnoddau sylweddol - oddeutu £50,000 rwy'n credu - tuag at yr adroddiad hwn, ac roedd yna argymhellion allweddol, a buaswn yn falch o glywed sut y byddwch yn datblygu'r argymhellion hynny. Ond cyfarfûm â rhai trigolion o gartrefi mewn parciau yr wythnos diwethaf a wnaeth y pwynt fod un o'u prif bryderon yn ymwneud â'r comisiwn pan fyddant yn gwerthu cartrefi mewn parciau - ac mae'r cyfyngiadau ar werthu'r cartrefi mewn parciau hynny'n ôl i'r perchnogion, yn broses feichus a thrafferthus iawn, a chyfyngol iawn hefyd. Nid oedd yr adroddiad yn cynnig ateb i ddatrys y pryder penodol hwnnw a oedd gan berchnogion cartrefi mewn parciau. A ydych yn bwriadu archwilio cyfleoedd pellach i weld a oes modd cael ychydig o gymorth i godi'r mater hwn a chael gwared ar y baich hwn sy'n cael ei roi ar ysgwyddau perchnogion cartrefi mewn parciau ac sydd mor gyfyngol pan fyddant yn penderfynu gwerthu eu cartrefi mewn parciau ar ddiwedd eu deiliadaeth?
English: I think many Members have made representations to me and previous Ministers on this issue. Indeed, Kirsty Williams last week had a conversation with me about a group in her constituency. I am aware of the issue around the 10 per cent levy, commission rate, on this, and I am giving this further consideration in the round of the whole report, based on the outcomes of my discussions with my team, and I will make a further statement on this.
Welsh: Rwy'n credu bod llawer o Aelodau wedi cyflwyno sylwadau i mi a Gweinidogion blaenorol ar y mater hwn. Yn wir, yr wythnos diwethaf, cafodd Kirsty Williams sgwrs â mi am grŵp yn ei hetholaeth. Rwy'n ymwybodol o'r mater ynglŷn â'r ardoll 10 y cant, y gyfradd gomisiwn, ar hyn, ac rwy'n rhoi ystyriaeth bellach i'r adroddiad yn ei gyfanrwydd, yn seiliedig ar ganlyniadau fy nhrafodaethau gyda fy nhîm, a byddaf yn gwneud datganiad pellach ar hyn.
English: I thank the Member for her question. We are supporting parents into employment through Communities for Work, investing in the early years and building resilient communities that can offer children the best start in life.
Welsh: Diolch i'r Aelod am ei chwestiwn. Rydym yn cynorthwyo rhieni i ddod o hyd i waith drwy Cymunedau am Waith, gan fuddsoddi yn y blynyddoedd cynnar ac adeiladu cymunedau cryf a all gynnig y dechrau gorau mewn bywyd i blant.
English: The Communities First programme is playing a crucial role in Torfaen in tackling poverty. The programme has been very successful and was ranked No. 1 in Wales for helping people into employment, and No. 1 for adults completing employment-related courses. This is in addition to the vital role Communities First plays in mitigating the impact of welfare reforms. In the event of the Cabinet Secretary going ahead with the phasing out of Communities First, what steps will you take to ensure that the very best elements of the programme are retained and, most importantly, properly resourced?
Welsh: Mae'r rhaglen Cymunedau yn Gyntaf yn chwarae rhan hanfodol yn Nhorfaen yn y gwaith o drechu tlodi. Mae'r rhaglen wedi bod yn llwyddiannus iawn a daeth i frig y rhestr yng Nghymru am helpu pobl i ddod o hyd i waith, ac o ran nifer yr oedolion a gwblhaodd gyrsiau sy'n gysylltiedig â chyflogaeth. Mae hyn yn ychwanegol at y rôl hanfodol y mae Cymunedau yn Gyntaf yn ei chwarae i liniaru effaith diwygiadau lles. Os yw Ysgrifennydd y Cabinet yn bwrw ymlaen â'r cynlluniau i gael gwared ar Cymunedau yn Gyntaf fesul cam, pa gamau y byddwch yn eu cymryd i sicrhau bod yr elfennau gorau un o'r rhaglen yn cael eu cadw ac, yn bwysicaf oll, i sicrhau bod yr adnoddau priodol ar gael ar eu cyfer?
English: The Member is right to raise the issue of Communities First, as many others do in this Chamber. I have said often that there are many good programmes within the Communities First clusters, but the reality is, as we discussed yesterday in the debate around child poverty, the very stubborn effects of poverty are very hard to move into a different space. We have to take a very new approach to the way that we manage and support resilient communities. I'm grateful for the Member's comments. I haven't made a decision yet on Communities First, but I will keep her and other colleagues posted as I make those deliberations in the early new year.
Welsh: Mae'r Aelod yn iawn i godi mater Cymunedau yn Gyntaf, fel y mae llawer o bobl eraill yn ei wneud yn y Siambr hon. Rwyf wedi dweud yn aml fod llawer o raglenni da o fewn clystyrau Cymunedau yn Gyntaf, ond y gwir yw, fel y trafodasom ddoe yn y ddadl ar dlodi plant, mae effeithiau ystyfnig iawn tlodi yn anodd iawn i'w symud i le gwahanol. Mae'n rhaid i ni fabwysiadu dull newydd o weithredu mewn perthynas â'r ffordd rydym yn rheoli ac yn cefnogi cymunedau cryf. Rwy'n ddiolchgar am sylwadau'r Aelod. Nid wyf wedi gwneud penderfyniad ynglŷn â Cymunedau yn Gyntaf eto, ond byddaf yn rhoi'r wybodaeth ddiweddaraf iddi hi a chyd-Aelodau eraill wrth i mi ystyried y penderfyniadau hynny yn gynnar yn y flwyddyn newydd.
English: Cabinet Secretary, I have no doubt that you're doing a wonderful job on various things to reduce poverty. You have taken a lot of - [Interruption.] Wait a minute. You have taken a lot of - . [Interruption.] You have taken a lot of, your Government has taken a lot of, initiatives to reduce poverty among children - yes, we had Communities First, Flying Start, Families First, et cetera, et cetera. But the fact is - [Interruption.] The fact is we are still, sadly - our children in Torfaen, Islwyn and Blaenau Gwent are the worst-off children living in the countries of the United Kingdom. I would like to ask you what other initiatives you're taking. I think our Government is raising the personal allowance up to £12,500, which will benefit a lot of families - [Interruption.] - a number of families, 1.5 million, to reduce in-work poverty, which is one of the aims of the child poverty strategy by the British Government. So, which initiative are you going to take to reduce child poverty in Wales, please?
Welsh: Ysgrifennydd y Cabinet, nid oes gennyf amheuaeth eich bod yn gwneud gwaith ardderchog ar amryw o bethau i leihau tlodi. Rydych wedi cymryd llawer o - [Torri ar draws.] Arhoswch funud. Rydych wedi cymryd llawer o - . [Torri ar draws.] Rydych wedi cymryd llawer o, mae eich Llywodraeth wedi cymryd llawer o fentrau i leihau tlodi ymysg plant - do, cawsom Cymunedau yn Gyntaf, Dechrau'n Deg, Teuluoedd yn Gyntaf, ac yn y blaen ac yn y blaen. Ond y ffaith yw - [Torri ar draws.] Y ffaith yw ein bod yn dal i fod, yn anffodus - ein plant yn Nhorfaen, Islwyn a Blaenau Gwent yw'r plant tlotaf sy'n byw yng ngwledydd y Deyrnas Unedig. Hoffwn ofyn i chi pa fentrau eraill rydych yn eu rhoi ar waith. Rwy'n credu bod ein Llywodraeth yn codi'r lwfans personol i £12,500, a fydd o fudd i lawer o deuluoedd - [Torri ar draws.] - nifer o deuluoedd, 1.5 miliwn, i leihau tlodi mewn gwaith, sef un o amcanion y strategaeth tlodi plant gan Lywodraeth Prydain. Felly, pa gynllun rydych yn mynd i'w roi ar waith i leihau tlodi plant yng Nghymru, os gwelwch yn dda?
English: I thank the Member for his comments at the start of his question; we're very grateful for them. It's not for me to give the Member a history lesson, but I will remind him that poverty just doesn't happen by chance - there are often causes to this. Back in the 1980s, when his party was in power in the UK, they destroyed our communities in Wales with the coal mines and the steelworkers, which had a massive effect on our young people and their lives ahead of them. I can say what are our programmes, and the Member recognises them - Families First, Flying Start and the whole support mechanisms around the family are important ones. But you should not take anything back from the fact that your welfare-reform aspects have a massive impact on the people of Wales and the UK. You, as a party, should think about that very, very carefully.
Welsh: Diolch i'r Aelod am ei sylwadau ar ddechrau ei gwestiwn; rydym yn ddiolchgar iawn amdanynt. Nid fy lle i yw rhoi gwers hanes i'r Aelod, ond rwyf am ei atgoffa nad yw tlodi yn digwydd drwy hap a damwain - mae pethau'n achosi hynny'n aml. Yn ôl yn y 1980au, pan oedd ei blaid mewn grym yn y DU, llwyddasant i ddinistrio ein cymunedau yng Nghymru gyda'r pyllau glo a'r gweithwyr dur, a chafodd hynny effaith enfawr ar ein pobl ifanc a'u bywydau o'u blaenau. Gallaf ddweud beth yw ein rhaglenni, ac mae'r Aelod yn eu hadnabod - mae Teuluoedd yn Gyntaf, Dechrau'n Deg a'r holl fecanweithiau cymorth o gwmpas y teulu yn rhai pwysig. Ond ni ddylech dynnu dim oddi ar y ffaith fod eich dulliau diwygio lles yn cael effaith enfawr ar bobl Cymru a'r DU. Dylech chi, fel plaid, feddwl am hynny'n ofalus iawn.